Kollektivfelt

Kollektivfelt er et eget kjørefelt på en vei som er reservert for kollektivtransport for å sikre framkommeligheten til blant annet buss og sporvei.

 Bruk av kollektivfelt 
Hovedregelen i Norge er at busser og drosjer kan kjøre i kollektivfeltene. I tillegg kan elektrisk eller hydrogendrevne motorvogner, tohjuls motorsykkel uten sidevogn, tohjuls moped, sykkel og uniformert utrykningskjøretøy benytte slike felt i Norge. De fleste kollektivfelt er derfor skiltet kollektivfelt for buss og drosje, men noen er skiltet kollektivfelt for buss og her har ikke fossile-drosjer adgang til å benytte feltet. De øvrige kjøretøyene kan imidlertid benytte også kollektivfelt for buss. Enkelte kollektivfelt er rene bussfelt der ingen andre kjøretøy enn busser har adgang. I slike felt kan det være lagt inn en bussluse for å hindre at annen trafikk benytter kjørefeltet. Enkelte steder er det etablert sambruksfelt. Slike felt kan benyttes av alle kjøretøy som kan benytte kollektivfelt for buss og drosje, i tillegg har fossil-motorvogn lov å kjøre i slike felt så lenge de oppfyller minimumskravet på antall personer i kjøretøyet som er angitt på skiltet. 

I Norge ble det fra 1. januar 2009 ikke lenger tillat for minibusser (buss med inntil 16 passasjerplasser i tillegg til sjåfør) å kjøre i kollektivfelt. Unntak gjelder for minibusser i løyvepliktig yrkestransport og for minibusser som frakter minst sju personer i tillegg til sjåføren som fortsatt kan bruke kollektivfeltene. I tillegg fikk heller ikke tre- og firehjuls motorsykkel/moped lengre lov til å benytte kollektivfelt. Tiltaket ble gjennomført for å sikre at kollektivtransporten prioriteres.Frå 1. januar 2009: Betre plass for buss og drosje i kollektivfelt Samferdselsdepartementet, 8. februar 2008 Fra 2008 til 2024 var det lov for elbil å kjøre i kollektivfeltene i Oslo og Akershus.

I Norge er det generelt lov med sykling i kollektivfelt, hvilket sikrer god fremkommelighet for sykler. I 2020 dømte høyesterett et tilfelle av sykling i kollektivfelt som ulovlig. Dommen sier ikke at sykling i kollektivfelt i seg selv er ulovlig, men la vekt på at det ifølge lovverket må gjøres på en måte som tar hensyn til trafikken.

 Trafikklys 
Kollektivfelt har egne trafikklys. I Norge består disse av hvite signaler, der «S» betyr stopp, «–» representerer fargen gult på et vanlig trafikklys og «|» eller en pil mot høyre eller venstre representerer fargen grønn. 

 Skiltgalleri 

 Se også 
 Vikeplikt
 Bussøy, busstopp bestående av et fortau som er trekt inn mot kjørebanen

 Referanser 

 Eksterne lenker 


Kategori:Veier
Kategori:Busstransport
Kategori:Drosje